Diari Oficial de la Generalitat Valenciana


Sumari del DOGV 5748, del 23-04-2008 (2008/4472)

Convocatòria de concurs per a la gestió indirecta del PAI La Buitrera.
----------------------------------------------------------------------

### Dades del document

Número de DOGV
:   5748

Data del DOGV
:   23-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/4472


Data del document
:   10-04-2008

Organisme emissor
:   Ajuntament de Siete Aguas

Tipus de document
:   Convocatòria

Descriptors 

:   * Siete Aguas
    * obres públiques
    * licitació
    * pla d'urbanisme
    * administració local
    * contracte d'obres

Convocatòria de concurs per a la gestió indirecta del PAI La Buitrera. [2008/4472]  
L'Ajuntament de Siete Aguas, en sessió de 3 d'abril de 2008, ha acordat obrir el procediment per a la gestió indirecta d'un programa d'actuació integrada en el sector denominat «La Buitrera», i ha aprovat les bases particulars reguladores del concurs d'adjudicació i de la seua gestió.  
En conseqüència, es convoca concurs per a adjudicar la condició d'urbanitzador del programa esmentat, d'acord amb el següent:  
a) Entitat local adjudicatària: Ajuntament de Siete Aguas. Tel. 755 851 985. Fax 743 750 212. E-mail: sieteaguas\_pxc@yqn.sp.  
b) Bases generals aprovades per l'ajuntament en sessió de 6 de juliol de 2006 i publicades en el BOP núm. 177, de data 27 de juliol de 2006. Tant eixes com les particulars reguladores del programa, a les quals es referix l'encapçalament, es podran obtenir sense més requisits que el de facilitar una adreça de correu electrònic per a fer-les arribar al sol·licitant.  
c) Lloc de presentació de les proposicions: Ajuntament de Siete Aguas, c/ Arrabal, 2. 46300 Siete Aguas. S'hauran d'ajustar al model establit en les bases particulars i es presentaran en espanyol.  
d) Es podrà acreditar la solvència tècnica, econòmica i financera del proponent per qualsevol dels mitjans assenyalats en la base 9ª.3.1-c)   
e) Els concursants hauran de presentar documentació administrativa (document núm. 1), alternativa tècnica (document núm. 2) i proposició juridicoeconòmica (document núm. 3), sent estos dos últims susceptibles de valoració per a l'adjudicació del programa, en una proporció del 75 i 25%, respectivament.  
El concursant ve obligat a sotmetre a informació pública pel termini d'un mes els documents d'ordenació a què al·ludix l'article 134 de la LUV, en la forma i amb els requisits assenyalats en tal precepte.  
f) No s'admeten variants.  
g) Els criteris d'adjudicació del programa d'actuació integrada són els que s'especifiquen per orde decreixent d'importància, incloent-hi la seua ponderació, en la base 11ª, apartat d), per a l'alternativa tècnica, i f) respecte a la proposició juridicoeconòmica.  
h) Garantia provisional: 12.000 €.  
i) L'import de la garantia definitiva serà l'equivalent al 10% de les càrregues d'urbanització del programa d'actuació integrada aprovat.  
La publicació del present anunci en el Diari Oficial de la Comunitat Valenciana produirà els efectes de l'article 289 del Reglament d'Ordenació i Gestió Territorial.  
En esta mateixa data, que se remet l'anunci al Diari Oficial de la Unió Europea, comença a transcórrer el període a què es referix la base 10ª i l'article 291 del dit reglament, per a presentar propostes.  
El termini esmentat conclou a les catorze hores del 10 de juliol de 2008, transcorreguts tres mesos comptats del dia de hui.  
Siete Aguas, 10 d'abril de 2008.- L'Alcalde: Rafael Zahonero Ferrer.